apalettem. - bemutatkozó szövegek a sajtónak
=============================================

Szlogen
-------
Apák. Őszintén. Biztonságban.

Rövid bemutatkozás
------------------
Az apalettem. közösségi app magyar apáknak: névtelen, moderált beszélgetések és gyakorlati eszközök az apaság mindennapjaihoz.

Hosszú bemutatkozás
-------------------
Az apalettem. egy közösségi alkalmazás magyar apáknak. Becenévvel, valódi név nélkül regisztrálsz, és egy moderált, biztonságos térben beszélgethetsz a hozzád hasonló helyzetben lévő apukákkal - kérdésekről, kétségekről és örömökről, ítélkezés nélkül. A beszélgetés mellett gyakorlati eszközök is segítenek: támogatás-kalkulátorok, egészség idővonal, árfigyelő és a baba-barát helyek térképe. Ha előfizetőnk vagy, akkor pedig mentoraink segítségét is kérheted apasági vagy egyéb kérdésekben. Az alkalmazás ingyenes, 18 éven felülieknek szól, és hamarosan elérhető lesz iOS-en és Androidon.

Ami az apalettem. nem
---------------------
Az apalettem. nem hirdetési felület: az appban nincs reklám, a bevétel az előfizetésből jön. Nem kér valódi nevet, és nem ad el adatot harmadik félnek. Nem orvosi, jogi vagy befektetési tanácsadás: az eszközök és a mentori válaszok tájékoztató és tapasztalatmegosztó jellegűek. Nem társkereső.

Tények röviden
--------------
- Név: apalettem. (mindig kisbetűvel, ponttal a végén)
- Platform: iOS és Android (hamarosan az áruházakban)
- Ár: ingyenes, opcionális Prémium előfizetéssel
- Korhatár: 18+
- Üzemeltető: Godó Máté Károly (egyéni vállalkozó)
- PR: Máth Zoltán
- Kapcsolat: admin@apalettem.hu
- Web: https://apalettem.hu
